
PRAEFA  TIO. 

^yim  mihi  in  elaborando  , pro  capejfendis  Doctoris  me- 
dici honoribus , inaugurati  fpecimine  , diverfae  artis  me- 
dicae partes  et  difciplinae  , ex  quibus  , ut  legibus  femel 
fancitis  et  confuetud.ini  fatisfacerem , thema  feliger em,  per- 
currendae ejfcnt , facile  animum  ftudiumque  prae  reliquis 
in  f e traxit  Anatomc , quae , ut  uberiore  obfervandi  occa- 
fione , largioribus  divitiis , et  novitatis  gratia,  ita  mani fe- 
Jliore  in  genus  humanum  promanante  utilitate  et  commodis , 
fefe  quam  maxime  omnibus  commendabit, 

J/ix  vp.ro  ac  ne  vix  quidem  mihi  in  fludio  anatomi- 
co tironi  licuiffet  qnidquam  /eligere,  quod  materiei  dignita- 
te aeque  quam  rei  novitate  USoribus  placuiffet , ni H fideli  s- 
mus  meus  Praeceptor  Illuftris  Wrisbergivs,  cu- 
ius in  me /ludium,  amorem,  et  benevolentiam  inferam  us- 
que aetatem  veneror , re  et  confilio  me  adiuviffet , et  ob- 
fervationum  fafciculo,  ex  diviti  fua  annotationum  thesauro, 
/cripta  meo /uccurriffet.  Obfervationes  has , non  quotidie 

occurrentes,  in  ordinem  reda  filas.  cum  aliis  comparatas,  tn- 

terfperfisque  nonnullis  meditamentis  et  epicrifi  Tibi  Bene- 
vole Lefifor  offero.  Aliqua  in  iis  animadvertes,  quae  non, 
uti  loqui  interdum  /olent,  lippis  ton/oribusque  ver/ati/fima 
funt , motum  perifialticum  e.  gr.  in  homine  vi/um,  de  quo 
b.  HALLERVS  jamolim  tanquam  de  re  minus  /requente 
loquutus  eft,  rationem  peritonaei  ad  hernias  umbilicales, 
coniunSionem  et  nexum  umbilici  cum  cute,  quam  particulam 
jam  tetigit  Clar.  BUCHHOLZ,  et  varia  alia.  Uberiorem 
citatorum  copiam,  dedita  opera  afferre  nolumus,  ne  opu/cu- 
km  praeter  neceffitatem  mole  crefceret,  quod /olas  ob/ei  ra- 
tiones ab  ip/a  natura  mutuatas  continere  debebat.  I ale. 

OBSERVATIONES  ANATOMICAE 

DE 

PERITONAEI  DIVERTICVLIS, 

QVAE 

PER  LINEAM  ALBAM  CONTINGVNT* 


5-  i- 

Quaelibet  trium  maiorum  corporis  animalis  cavitatum, 
cranium  inquam , thorax , et  abdomen  fuo  proprio 
ex  interiore  fuperficie  cingitur  involucro  , dura  nempe 
meninge  , pleura,  et  peritonaeo  : quae  , ut  variis  in  his 
cavitatibus  oomprehenfis,  externam  fubminiftrant  tunicam, 
fic  per  varios  recefliis  , rimas  , finus  et  latibula  prorum- 
punt , et  pvocejfus  quosdam  , uti  dicuntur  , formant , et 
diverticula , • 

5-  IF. 

Nullum  fane  horum  involucrorum  pluribus  locis  ex 
cavo  fuo  elabi,  et  continuationes  formare  folet,  quam  peri- 
tonaeum, totidemque  fere  herniarum  fpeciebus  originem 
praebentes  , inter  quas  illae  procul  dubio  frequentiflimae 
et  vulgatidimae  funt  , cun&is  fere  chirurgis  notidi- 
mae,  quae  per  foramen  umbilici,  per  annulum,  et 
fub  fallopii  ligamento  contingunt.  Veram  autem  hiatu- 
um illorum  abdominis  rationem , et  peritonaei  ad  margi- 
nes aperturarum  applicationem  , eiusdemque  in  herniofo 
datu  mutationem , cum  non  femper  talem  in  modum  fatis 
intelligant  et  cognofcant  plerique  operatores,  operae  pre- 
tium ede  duxi , aliquot  obfervationibus  , quas  mihi  lllu - 
ftris  Wrisbergivs  Praeceptor  mens  fideli  [fimus , fre- 
quenti Anatorh.es  ufu  comprobatas,  benevbie' concedit, 
hanc  particulam  paullo  exactius  examini  fubiicefe , et  in 
illorum  imprimis  proceduum  naturam  accuratius  inquirere, 
qui  per  lineam  albam  mufculorum  abdominalium  fiunt, 
et  qui  ad  cognofcendas  umbilicales  hernias  admodum  ne- 
cellarii  funt, 

’ '»\'Vhn  \ 4*0 

5.  in. 

Grave  fane  malum  ed  , cuilibet  animanti  fexuique, 
fequiori  vero  praecipue  moleftum , d hiatus  ille  abdomi- 
nis , qui  vala  umbilicalia  transmittit  , exa&e  non  claufus 
ell , ut  peritonaeum  cum  variis  vilcerum  abdominalium 
partibus  , ventriculo  , liene , hepate  , omento  , colo , et 

in- 

mteftinorum  tenuium  variis  fruftis  elabi,  et  hernias  fic  di- 
ftas  umbilicales  gignere  poftit.  In  animantibus  brutis , 
praeternaturalis  haec  umbilici  dilatatio  frequentius  occur- 
rit, ex  nixu  procul  dubio  vifcerum,  quem  horizontalis 
fitus  faciliorem  reddit , verfus  locum  debilem  valentiore. 
]n  hominibus  autem  aeque  quam  brutis  , nifi  malum  con- 
genitum fuerit,  ut  plerisque  in  calibus  effe  folet , ex  per- 
verfa  relicti  funis  fruftuli  tractatione  originem  ducere,  fae- 
pe  a nobis  obfervatum  elt. 

Cum  itaque  ad  melius  intelligendam  peritonaei  in 
perfectis  exomphalis  expanfionem,  umbilici  ratio  neceffa- 
ria  nobis  effe  videatur,  praemiffa  lineae  albae,  quoad  exter- 
nam faciem  in  ftatu  naturali  delcriptione , aliquot  hernia- 
rum umbilicalium  obfervationes  fubnectemus. 

§•  IV. 

Primaria  lineae  albae  origo, ex  decullatione  fibrarum 
tendinearum  abdominis  mufculorum  repetenda  elb , quare 
in  ea  quoad  anteriorem  fuperficiem  , deferibenda  , harum 
decuflationum  praecipue  ratio  habenda. 

i°»)  Mufculus  obliquus  externus  f maior  v*  defcehdens  il- 
las fibras  mufculares  , quae  coitis  fuperioribus  infe- 
runtur, et  cum  pectorali  maiori  dentationes  formant, 
in  margine  thoracis  in  tenuem  aponeurofin  mutat, 
cuius  fibrae  oblique  defeendendo  in  confluxu  cartila- 
ginis 

ginis  collae  feptimae  ex  quolibet  latere,  ubi  ultimae 
llerni  parti  adhaereat,  fupra  proceflum  xyphoidem 
verfus  fe  invicem  accedunt , et  decufiantur , ubi 
etiam  remotiffima  lineae  albae  origo  quaerenda  ell : 
in  hunc  etiam  locum  in  variis  cadaveribus , quin  in 
pluribus,  ex  infimo  pe&orali  maiore  fibrae  implan- 
tantur.  Cartilagini  enfiformi  non  adhaeret  haec 
lineae  albae  pars,  fed  eidem  folummodo  incumbit, 
et  in  pinguiffimis  fubie&is,  multum  adipis  fubiacen- 
tis  translucet.  Tenuem  ab  initio  aponeurolin  efficit, 
quae  vero  mox  aliquantifper  increfcit , dum  aliquot 
fafciculi  tendinearum  fibrarum  ab  extrema  cartilagi- 
ne primae  fecundaeque  collae  fpuriae  arcu  fa£Io  re- 
clinantur , verfus  fuperiora  afcendunt,  et  cum  fi  mi- 
libus ex  altero  latere  venientibus  decuflando  con- 
junguntur. 

Ita  ex  toto  inferiore  omnium  collarum  fpuriarum 
ambitu,  fibrae  in  lineam  albam  defcendere  pergunt, 
usque  ad  illum  locum , ubi  umbilicus  lineam  albam 
perforat.  Fafciculi  illi  lenlim  fiunt  eo  rob utiliores, 
quo  inferiores,  ut  tamen  ubique  aliquot  fiffiuris,  per 
quas  liibiacens  obliquus  inferior  pellucet,  et  forami- 
nibus, pro  vaforum  transgreffiu , perforati  fint.  In 
media  circiter , inter  proceflum  xyphoidem  et  um- 
bilicum parte,  robuftum  quoddam  raphe  eminet,  quo 
in  loco  decuflatae  fibrae  tendineae  cum  aliis  craffio- 
ris  cellulolae  intermifcentur,  et  longum  craflumque 
illud  raphe  formant.  3tl0*) 

3^*)  In  multis  fane  locis  his  fibris  defcendentibus  inter- 

' mixtas  videbis  fibras  afcendentes , quae  originem  fu- 
munt  a confluxu  aponeurofeos  obliqui  maioris , et 
tenui  expanlione  tendinea  obliqui  minoris.  Ex  illo 
enim  in  utroque  latere  loco  multiplices  fafciculi  mox 
crafiiores  mox  teneriores  a confueto  itinere  fibra- 
rum fecedunt,  et  afcendendo  progrediuntur,  donec 
multiplici  ratione  fibris  defcendentibus  intertexti , in 
linea  alba  delinant. 

Vi  ! / ‘ i ! 

4to.)  Circa  umbilicum  lingulari  modo  hae  tendineae  fibrae 
contorquentur.  Ex  defcendentibus  enim  multae 
umbilicum,  ex  cute,  cellulofa  quadam  tela,  reli- 
quiis vaforum , et  aliqua  peritonaei  continuatione 
formatum,  ita  ampleftuntur , ut  circuli  in  modum  ex 
dextro  latere  in  finiftrum  , et  v.  v.  dirigantur , ex 
afcendentibus  aliae  in  contrariam  partem  tam  ar6te 
fibi  adhaerent , ut  exiguum , imo  in  multis  eafibus 
nullum  interfit  intervallum,  per  quod  olim  umbilicalia 
vafa  ex  fune  abdomen  penetravere.  In  multis 
utriusque  fexus  cadaveribus  hanc  ftri&uram  non 
tam  arctam  anguftamque  inveni , quin  notabili  am- 
bitu laxior  et  mollis  cellulofa  intercederet , ex  qua 
differenti  laxitate  herniarum  umbilicalium  origo  prae- 
cipue repetenda  effe  videtur. 

gto.)  Infra  umbilicum  verfus  offa  pubis,  fibrarum  afcen* 
dentium  defcendentiumque  decuffatio  longe  fit  fre- 

quentior,  firmior,  ftrieHor , et  minoribus  longe  inter- 
vallis praedita  , exceptis  nonnullis  oblongis  hiatibus, 
et  vaforum  transmittendorum  diverticulis.  Raphe 
itaque  ab  umbilico  denuo  incipiens,  crafiius  validius- 
que  efi:  ac  in  fuperiore  loco,  in  media  vero  parte  fen- 
fim  extenuatur  , et  in  plenariam  abit  planitiem  ad 
pubem  usque  : Elegantius  vero  cogitari  nihil  potelf, 
quam  fibrarum  tendinearum  in  hac  lineae  albae  par- 
te divaricationes,decufTationes,et  intertextus.  Omni- 
bus itaque  in  ftatu  naturali  apparentibus  , tum  in  lo- 
co, quem  vala  [umbilicalia  tranfeunt  , tum  fuperius 
verfus  thoracem  , et  inferius  verfus  pubem,  nullibi 
dehifcunt  illi  fibrarum  tendinearum  fafciculi,  ut  nec 
fubiacens  peritonaeum  transluceat,  nec  elabendis  ab- 
dominis contentis  locus  praebeatur  opportunus. 

• i S •»/  * ; •»  i t • • » . 

Primam  memorabilis  herniae  ventralis  duplicis  ob- 
fervationem  111.  Wrisbergivs  conlignavit  ex  cadavere 
puellae  5.  annorum  variolis  d.  16.  Dec.  1766.  extindae,  et 
theatro  anatomico  traditae.  Praeter  varia  momenta,  mor- 
bi variolofi  effedus  caufasque  illullrantia , quorum  tamen 
recenfum  ledores  hic  non  ex  pedabunt , notatu  dignum 
fuit  phaenomenon,  quod  duplex  adelfet  hernia.  Prior 
erat  rotundus  in  pinguiflima  puella  colliculus,  pugni  mag- 
nitudine fu  per  umbilicum  elevatus.  Cutis  nitore  ibidem 
reliqua  pellis  loca  fuperabat , tenfa  talem  in  modum  , ut 

plicae  olim  ab  umbilico  refiduae  plane  evanuerint,  una  ve- 
ro vel  altera  variolarum  puftula  effloruerat.  Ventralem 
herniam  hunc  tumorem  comprehendere , facile  augurari 
poteramus , quales  vero  vilcemm  abdominalium  partes 
liibeffent , cum  certitudine  nemo  afflerere  poterat.  Alte- 
ra elevatio  paullo  altior,  infra  cordis  fcrobiculum  haerens 
paullo  erat  minor  : inter  utramque  vero  latus,  diftinclus- 
que  fulcus  intercedebat.  Ut  nihil  omitteretur,  quod  ad 
illuftrationem  peritonaei  diverticuli  in  utraque  hernia  con- 
ferre pollet,  cadaver  antea  per  carotidem  dextram  cera 
rubro  colore  tin&a  repletum  eft, 

5-  vi. 

Aperto  abdomine  omnia  inteftina  aere  fummum  in 
modum  turgentia  apparuere,  caeterum  relpe&u  fitus  ple- 
raque, exceptis  herniis,  in  naturali  ftatu  deprehendeban- 
tur, et  halitus  feri  abdominalis,  non  obftante  fumma  cor- 
ruptione variolofa,  naturalem  fpargebat  odorem.  Omen- 
tum in  finiftra  hypogaftrii  regione,  ad  profundifflmam  mu- 
fculi  iliaci  interni  partem  defcenderat,  ibidemque  firmiter 
accretum,  ut  cultri  ope  interiacens  fflri&a  cellulofa  fepa- 
rari  debuerit.  De  hac  adhaelione  id  caeterum  mirati  fu- 
mus , mutationem  omenti , quam  cum  in  fitu , tum  in 
conformatione  annotayimus,  minime  fui Ife  impeditam  , et 
procul  dubio  ferius  ortam  effle  hernia  ipfa.  Magna  pars 
omenti  gaftrocolici  ex  parte  inteftini  coli  in  funiculum 
contorta,  et  peculiarem  annulum  mufculorum  abdominis, 

. B 2 car- 


12 


fe 

cartilaginem  xyphoidem  inter  et  verum  umbilicum,  in  fu- 
periore  itaque  lineae  albae  parte  ingrediebatur.  Diftabat 
illud  foramen  4.  pollices  ab  umbilico , et  unicum  ab  ofle 
vel  cartilagine  xyphoide, 

5.  VII. 

Annulus  ille  herniofus  , quem,  ut  ab  altero  melius 
diftinguamus,  fuperiorem  appellare  volumus,  poli,  cir- 
citei  habebat  latitudinem,  fimilemque  fere  longitudinem, 
profunditas  dimidium  pollicis  vix  excedebat , ut  Hilum 
pariter  admitteret.  Margines  huius  annuli , feu  potius 
foraminis  , quod  peritonaeum  et  lineam  albam  tranfiit, 
fibris  tendineis  circumdufti  erant,  in  modum  foraminis 
illius  in  diaphragmate,  per  quod  tranfit  vena  cava,  vel  uti 
in  umbilico  : b ibrae  hae  quodammodo  regulariter  tex- 
tae , et  ad  maius  robur  obtinendum  diverlimode  inter  fe 
erant  convolutae.  Cutis,  quae  hunc  locum  tegebat,  non- 
dum integerrime  erat  coalita , fed  ad  magnitudinem  craf- 
fitiei  culmi  ftraminei  adhuc  hiabat , obte&um  tamen  hoc 
foramen  crafla  quadam  et  indurata  fere  gelatina.  Omen- 
tum , quod  ad  longitudinem  poli,  in  foramen  proceflus 
ingreflum  eft,  inter  cutem  et  lineam  albam , mufculorum 
abdominalium  utrique  parti  firmiter  adhaerebat,  ut  fepa- 
rari  ab  illis  partibus  non  nifi  cultelli  ope  poffet.  Ex  he- 
pate fimul  afcendebat  notabilis  furctflus  arteriofus  , propa- 
ginis hepaticae  , et  cum  protrufa  omenti  parte  per  fora- 
men egrediebatur , cutem  inter  et  abdominis  muiculos  de 

hi- 

hifcebat,  pluribus  anaftomofibus  cum  ramis  mammariis 
et  epigaltricis  coni  uncius!. 

Krlirr  '•  ni'-  • ■ • 

5.  VIII. 

Alter  tumor  vera  fuit  omphalocele,  locus  enim  quem 
vafa  umbilicalia  tranfeunt,  quique,  (i  praeternaturalis  fta- 
tus  nullam  mutationem  attulerit,  ar6la  fibrarum  lineae  al- 
bae tendinearum  ftrichira , mediante  cellulofa  tenaci  oc- 
clufus  eflfe  folet,  et  cui  peritonaeum  accretum  ell,  amplo 
foramine  hiabat,  integrum  pollicem  lato.  Cum  contenta, 
quae  hic  faccus  continebat  aperto  abdomine  reducere  et 
examini  fubiicere  vellem,  fortiffime  accretam  deprehendi 
magnam  intellinorum  tenuium  partem , ut  eam  ob  caulam 
ab  anterioribus,  nempe  a cute,  incipiendo  herniam  lu ft rare 
vi fum  fuerit.  Incute  infa,  praeter  tenuitatem,  glabrum 
nitorem,  et  fummam  pelluciditatem,  quam  ab  expanfione 
obtinuerat,  nihil  attentionem  merebatur,  quare  cauta  ma- 
nu feparata , et  in  quatuor  lacinias  divifa  et  reclinata,  ele- 
gantiffimum  peritonaei  diverticulum,  herniae  faecum  for- 
mans intueri  potui.  Nudum  peritonaeum  ad  pugni  ma- 
gnitudinem diftentum,  et  per  annulum  umbilicalis  forami- 
nis protrufum , -nudae  cuti  fubiacebat.  Nitido  fpe&aculo 
vafa  intellinorum  egregie  repleta,  per  tenue  et  pellucidum 
translucebant  peritonaeum,  licet  ipfa  intellina  firmiter  pe- 
ritonaeo adhaererent.  Annuli  margines  circularem  am- 
bitum formantes,  ex  robullis  lineae  albae  tendineis  libris 
fabrefafri,  in  notabilem  duritiem  iam  tranfierant,  ut  muta- 

tionem  tum  in  anguftius,  cum  in  amplius  fpatium  vix  ad- 
mitterent. Peritonaei  conditio  in  fuperiore  tumore,  huic 
perfe&e  erat  fimilis  , quod  deinceps  melius  patuit , cum 
refe&is  integris  thoracis  et  cavi  abdominis  a pube  ad  cla- 
viculas integumentis,  ex  interiore  abdominis  fuperficie 
herniarum  cavitates  luftrarem  ; profundas  enim  patinas 
formabant  in  omni  ambitu  peritonaeo  obdu&as , quod  di- 
ftorfis,  et  a fe  invicem  diductis  mulculorum  abdominalium 
tendinibus,  qui  lineam  albam  componunt,  egreflum  , et 
fenfim  erumpente  omento  et  inteftino  in  eam  amplitudi- 
nem expanfum  eft,  qua  poli  mortem  deprehendimus. 
Duplicem  hanc  herniam  minime  demum  poft  partum  ex 
qualicunque  violentia  ortam  , fed  a primo  infantis  exortu 
repetendam  elfe,  noftra  demonftratione  non  eget,  nam  re- 
gularis et  firmus  fibrarum  tendinearum  in  annulis  contex- 
tus , fimplicis  cuiusdam  violentiae  effe&us  minime  efle 
potuit. 

5.  ix. 

•*  . . * ' 

Alteram  veri  exomphali  obfervationem  , multis  ar- 
gumentis praecedenti  celebriorem  , pariter  ex  homine  de- 
iumtam  , llluftris  Wrisbergivs  ex  infante  tin&oris 
cuiusdam  Kellner  fequioris  fexus  initio  Februarii  1767. 
defcripfit,  mihique  benevole  conceffit  , ut  cum  publico 
communicarem. 

Nofte  inter  1 et  2,  diem  Februarii  naturali  partu  pu- 
ella 


«p-- 


15 


ella  eonfuetae  magnitudinis  et  ponderis  in  lucem' edita  eft. 
Debili  vita  eum  inftrudta  effet , variis  excitamentis  , qui- 
bus vulgo  obftetrices  utuntur,  opus  fuit , ut  refpirationem 
inchoaret,  quam  etiam  paullo  poft  incepit,  et  vagitum  di- 
ftimftum  edidit , per  omnem  vero  fuam  24.  horarum  vi- 
tam femper  debilem,  languidam,  et  quafi  fufpiriolam  con- 
tinuavit. Vita  nunc  iam  femel  incepta,  obftetrix  funem 
in  diftantia  aliquot , ab  umbilicali  hernia,  pollicum,  deliga- 
tum refecuit.  <■ 

r * • , . - • ■ * ^ - f • - ■ • 

Altero  mane  infantem  viventem  adhuc  vidi , et  toto 

hoc  die  faepius  eundem  obfervavi  , varia  fimul  inftitui 
pericula  , quae,  cum  ad  fervandam  infantis  vitam  mihi  vi- 
debantur idonea,  tum  ad  illuftrandam  hanc  vel  illam  phy- 
fiologiae  particulam  proficua. 

__  ' . . • i.:. 

Obftupui  fane  cum  ingentem  illum  cernerem  ex- 
omphalum , qui  rubicundi  et  fugillati  capitis  infantilis  in- 
fiar  infimo  ventri  incumbebat  , et  ex  qpo  egredi  quafi. 
umbilici  finis  videbatur.  Non  fine  difficultate  infans  re- 
fpirabat , et  debilis  arteriarum  cordisque  pullatio  vix  di- 
gito animadvertenda.  Perpetuo  fere  fomno  fepulta  iace- 
bat  puella  , oculos  tamen  interdum  aperuit,  fed  hoc  fatto 
ftatim  vagitum  edidit , quo  finito,  in  novum  lomnum  inci- 
dit. Uberibus  nondum  applicatus  erat  infans,  cum  acce- 
derem : dum  vero,  immiffo  in  os  puellae  digito*  animad- 
vertebam , firmiter  eam  digitum  prehendere  , et  fugere 
velle,  mammis  admota  eft,  et  revera  luxit , fed  paullo 
poft  abftinuit,  nec  calidum  lac  cochlearis  ope  inftillatum 

am- 


amplius  deglutire  ftuduit.  Quantum  quidem  faeci  her- 
niofi  pelluciditas  permifit,  debilem  arteriarum  in  inteftinis 
pullationem,  nulla  autem  vafa  la<ftea  diftinguere  potui, 
nec  obfervare  valebat,  amicus  meus  Clar.  Do6t.  Tolle* 
qui  tunc  temporis  Profe&oris  munere  lumina  cum  laude 
in  theatro  Anati  fungebatur.  Egregie  vero  et  fatis  mani- 
fefte  vidi  motum  periftalticum  in  inteftinis,  quin  in  ipfo 
ventriculo , quem  languentem  et  torpidum  leni  facci  pref- 
fione  , et  inteftinorum  vellicatione  faepius  reftituere,  et 
quali  revivifcere  potui  a).  Diftinfte  animadverti,  motum 
periftalticum  femper  per  aliquot  temporis  minuta  vividius 
funttiqnem  fuam  perfecifte , quoties  puella  vel  digito  ori 
immiflo,  vel  mammis  applicata  fugeret,  vel  fi  refpiratio 
citior  fieret.  Repofitio  exomphali  faepius  quidem  tum 
a memetipfo , tum  a Clari  IT.  Tolle  tentata,  tam  propter  fo- 
raminis anguftiam  , quae  prolapla  vifcera , hepar  praeci- 
pue retrocedere  non  finebat , quam  propter  conftrichim 
abdomen  , plane  fuit  impoflibilis.  Media  nofte  inter  2 
et  3.  Februarii  convulfionibus  extin&a  eft. 


J.  X- 


a)  Paucae  occurrunt  inter  tot  de-  liolum  genuit,  cuius  inteftina  fere 
fcriptas  exomphalorum  obfervatio-  omnia  per  herniam  umbilicalem  pro- 
nes , vili  motus  periftaldci  annota-  penderunt , cum  ventre  admodum 
tiones.  In  illa  hernia  umbilicali  flaccido,  altero  die  vidit  motum  pe- 
quam  Joann.es  Math.  Muller,  riltalticum,  quarto  die  mortuus  eft. 
in  Eph.  nat.  Cur.  Cent.  VIII.  obj Item  motus  periftaldci  vifi  mentio- 
35- P- 3°?*  defcripfit.  ubima.ter  gra-  nem  fecit  b.1  Morgagni  de  f 'edib ♦ 
vfditatis  tempore  in  terram  lapfa  fi-  et  cauf.  morb ♦ Epift.  art.  5^ 

5-  X. 

Nulla  perfuafione , nullo  pretio,  nullis  que  rationibus 
parentes  permovere  potui,  ut  puellam  mortuam  , pro  ac- 
curatiore examine  inftituendo,  mihi  tradidiffent.  Con- 
tentus effe  debebam  , et  hoc  non  fine  fumma  difficultate 
et  renixu  obtinui , ut  aliquantulum  cadaver  luflrarem  , et 
in  flatum  herniae  inquirerem  , de  quo  tam  perfeftam,  et 
dignitati  rei  congruam  non  conflruere  potui  narrationem, 
qualem  conflruxiffem , fi  fenfim  et  circumfpe&e  omnia 
examinare  licuilfet,  fed  praeiudiciis  hoc  in  cafu  fuccum- 
bendum  erat, 

XI, 

Quicquid  in  abdomine  vifperum  ullam  mobilitatem 
habebat,  in  faecum  herniofum  prolapfum  eft.  Longitu- 
do partium  elapfarum  cum  facco  herniofo  9.  poli,  aequabat, 
cum  latitudine  5.  poli,  et  altitudine  trium.  Apertura  cutis 
per  quam  vifcera  egreffa  erant , in  diametro  transverlali 
£2.  poli,  in  diametro  longitudinali  2*.  poli,  aequalis  fuit, 
ut  figuram  itaque  pomi  aurantiorum  referret. 

« ' \ » , ■ ' • ■ i l i v 

Margines  illius  foraminis  erant  duriufculi , parum- 
que tumentes : ln  dextro  latere  expanla  pars  funiculi  um- 
bilicalis erat  disrupta , ibidemque  lolus  margo  cutaneus 
nudus  , et  quafi  refe&us  : Peritonaeum  in  toto  foraminis 
umbilicalis  margine  delinebat,  nec  ulterius  in  diverticu- 

lum  quoddam,  quo  vifcera  alias  involvuntur,  mutatum 
erat.  Tota  cutis  abdominalis  vehementer  erat  contra- 
&a,  et  cavum  infimi  ventris  ab  indurata  et  condri&a  hac 
cute,  in  tam  anguftum  fpatium  reducium  fuit,  ut  vix 
digitum  interlerere  potuerim.  Omnino  exinde  probabile 
fit,  nullam  fieri  potuifle  vulneris  confolidationem  absque 
vehementidimis  fymptomatibus,  et  pedimis  fequelis , li- 
cet repofitionem  felicidime  perfecidemus* 

g.  XII. 

Saccus  herniofus , exomphalum  comple&ens  , ex 
folo  dilatato , et  amplior  reddito  condat  umbilicali  fune 
cujus  facci  longitudo  in  expanfo  fune  7.  circiter  poli,  refe- 
rebat. Tenerrima  fabrefa&us  erat  membrana,  et  quan- 
tum diftinguere  poteram  ex  folo  amnio,  nam  chorii  ma- 
xima pars  regionem  vaforum  tenebat.  Adhaerebat  ex- 
panfum  amnion  cuti  abdominis  , uti  in  aliis  naturalibus 
exemplis  adhaerere  folet , nifi  quod  cutis  ibidem  paullo 
cradior  fa<Ta  fit.  Amplior  reddebatur  faccus  funem  ver- 
fus , angudior  vero  verfus  foramen  umbilici , ubi  fubito 
delinebat,  et  in  verum  funem  progrediebatur,  quiconfuetam 
vaforum  rationem  habebat,  quae  fua  gelatina  ambibat* 
Comprehendebat  faccus  herniae  omnia  fere  abdominis  vi- 
fcera , exceptis  renibus  et  iis,  quae  in  pelvi  haerent.  Elap- 
fa  itaque  erant : maxima  hepatis  pars,  praeter  extremam 
portiunculam  lobi  dextri,  quae  in  litu  luo  remanferat : In- 
teger ventriculus  cum  annexo  omento  , pancreas  et  lien 


ipfe verfus  oftium  faeci  dirigebantur:  Totus  mteftinorum 
tra&us , excepta  infima  inteftirii  refti  parte.  Ligam en- 

tnm  fufpenforium  hepatis  admodum  elongatum,  ut  triplo 
longius  quam  in  datu  naturali  elfe  folet , viderim : Dia- 
phragma exinde  longe  aliam  conformationem  obtinuerat , 
media  enim  pars,  verfus  thoracem  alias  exa&e  fornicata, 
in  abdomen  deprelfa  fuit,  fi  eum  hac  diaphragmatis  mu- 
tatione, neceffariam  et  inevitabilem  pericardii,  cordis,  va- 
forumque  maiorum  alienatum fitum  contuleris,  non  mira- 
beris, cum  refpirationem  , tum  pulfum  in  hac  puella  mul- 
tum pati  debuifie.  Inteftina  magnam  excrementorum 
partem  comprehendebant,  licet  infans  jam  aliquoties  mul- 
tum meconii  excreverit : Vefica  urinaria  perfecle  vacua 
erat.  Lobus  hepatis  fmifter  cum  facco  herniofb  perfefre 
erat  coalitus  , aliisque  in  locis  membrana  lacci  cum  tuni- 
ca hepatis  cohaerebat,  alibique  vero  ope  filamentorum 
et  laciniarum  nexum  quendam  fervabant.  Color  omni- 
um vilcerum  erat  fufcus  et  fere  nigricans  : hepar  molle  et 
variis  in  locis  fugillatum,  ut  multum  fanguinis  inter  pa- 
renchyma hepatis  et  tunicam  externam  edet  effufum. 
Nullum  dubium  fupereffe  poteft  , fub  partu , licet  ex  ob- 
ftetricis  narratione  naturalis  et  facilis  fuerit , ex  ccntadlu 
et  digitorum  prehenhone  , fub  infantis  extra&ione  hepar 
aliquid  violentiae  palfum  ede , ex  qua  tum  color,  tum  fu- 
gillationes  ortum  duxere.  Vaforum  umbilicalium  dire- 
<dio  fuit  quidem  naturali  fimilh'ma  , per  tenuem  tamen  et 
pellucidam  lacci  membranam,  tam  vena  umbilicalis  in  fli- 

periore  faeci  parte , quam  arteriae  in  inferiore  accurate 
translucebant  b). 

§.  XIII. 


b)  Nimis  magna  eft  copia  obfer- 
vationum,  quae  de  herniis  per  line- 
am albam  prolabentibus  apud  auto- 
res  leguntur  , ut  poeniteat  laboris, 
illas  ex  libro  in  librum  trauferibere: 
Nonnullae  per  magnas  fifTuras  vifce- 
ra  thoracis  aeque  quam  abdominis 
fupra  foramen  umbilici  prolapfa  o- 
ftendunt,  inter  quas  eminet  dofta 
deferiptio  Celeb.  de  Schultzen- 
heim  in  Schwedifchen  Abhandlun- 
gen  25.  B.  p.  28.  cum  icone;  Cor, 
et  pleraque  abdominis  vifcera  per 
aperturam  fupra  umbilicum  egrelfa 
erant.  Aliae,  hiatus  infra  umbili- 
cum annotarunt  , uti  b.  Fried. 
Difl.  de  foetn  inteftims  nudis  nato. 
Argent.  1760.  et  Clar,  Kunzli  in 
Hamburgifchen  Mag.  23.  B.  p.  509. 
Puer  ab  umbilico  ad  anum  erat  fis- 
fus,  pene  fimul  cum  feroto  divifo, 
ut  fola  interior  membrana  ( perito- 
naeum ) inteftina  tegeret,  quae  pro- 
trudebantur, ut  vix  retineri  poflent. 
Alii  denique  in  deferibendis  illis 
herniis  , quae  per  ipfum  foramen 
umbilici  contigerunt,  operam  nava- 
runt, quarum  demum  mira  occur- 
rit, cum  ratione  magnitudinis,  tum 
refpeftu  partis  contentae,  varietas. 
Sic  aliquam  fed  brevem  particulam 
jeiuni  comprehendit  apud  b.  Hal- 
lerum  in  opufcul  pa*hol.  p. 60.  vel 
in  oper.  min.  Toni.  III,  obf.  35  p . 


3/5.  Tn  aliis  magna  pars  inteftino- 
rum  , quin  totus  traftus  in  dilata- 
to umbilici  facco  comprehendeba- 
tur, uti  in  Mulleri  obf.  in  Eph. 
Nat,  Cur.  Cent.  Nlll.  obf.  3‘j.\pag » 
307.  apud  Franc.  Mavriceau 
Obferv.  fur  la  groffeffe  T.  II.  obf. 
448.  p.  tn.  37  r.  Blanca  rui  Coi - 
lebf.  tned.  phyf  P . 111.  obf.  97.  p. 
156.  ubi  apertura  tam  angufta  fuit, 
ut  reponi  inteftina  non  potuerint. 
Vel  cum  inteftinis  fimul  omentum, 
uti  apud  Joh.  Henr.  Schulze 
in  Att.  Nat.  Cur.  Vol.  1.  obf.  226. 
p- 50 2.  Hochstetterum  in  o&- 
ferv.  medie.  Dee.  NI.  obf  5.  p.  599. 
Cosmum  D’Angerville  in  Ga- 
zette  falut.  1763.  Nr.  29.  Vel  etiam 
folum  hepar  monftrofum  in  funicu* 
lo  umbilicali  infantis  recens  nati  re- 
pertum eft, ut  apud  Celeb.  Sch  a ef- 
fer in  Nou.  APt.Ac  Nat.  Cur.  Toni . 
111.  obf.  1.  p.  r.  aut  fanum  hepar 
continuit  apud  Salom.  Rejseli- 
um  in  Eph.  N.  Cur.  Dec.Il.Ann. 
7.  obf.  6.  p.  it.  vel  tandem  pleraque 
vifcera  uti  in  noftro  cafu,  etin  egre- 
gie deferipta  obfervatione  Clariff. 
Francisci  Henr.  BucHHOLzin 
Diff.  de  Hepatomphalocele  congenita 
Argent.  1763-  Singularis  quoque 
obfervatio  eft  Illuftr.  Henr.  Nep. 
Cranzii  in  Nou.  Abi.  Ac.  Nat. 

Cur. 

5.  XIII. 

* 

Tertia  eandemque  egregiam  obfervationem  de- 
fumfit  Cei.  Wkisbergius  ex  thesauro  fuo  anatomico, 
in  quo  inter  numerali  (fi  mos  hominum  brutorumque  foe- 
tus , etiam  hoc  fpecimen  affervat.  Menfe  Junio  1768. 
GenerofifTima  Matrona  ab  V.  vehementifTima  corripieba- 
tur uteri  haemorrhagia,  cum  poft  plures  iam  abortus,  quos 
palla  erat,  nunc  6ta  vice,  in  quartum  menfemjutero  gere- 
ret. Media  nofte  inter  11.  et  12.  Junii  , optimus  Prae- 
ceptor  acceffit , inftituta  que  exploratione  foetum  ex  ore 
uteri  prodire  tangit.  Cum  itaque  nulla  ratione  impediri 
abortus  potuerit,  digitis  ftatim  binis  foetu  praehenfo,  ute- 
ri contraftiones  validiores  reddidit,  et  adminiftratis  dein 
necelfariis  in  uterum  inie&ionibus  , ut  re  fi  duae  ovi  par- 
tes melius  expellerentur , nobiliffima  domina  brevi  refti- 
tuta  eft.  Puer  hic  14.  vel  15.  hebdomadum,  ponderis  3. 
unc.  elegantem  offerebat  inteftinorum  tenuium  in  dilata- 
to fune  comprehenforum  herniam. 

Per  parvum  enim  in  linea  alba , ubi  vafa  umbili- 
calia exeunt , foramen  inteftina  , fuo  peritonaeo  inclufa 
exierant.  Non  inter  maxime  frequentes  cafus  hanc 

Cur.  Tom.  I.  obf.  63.  p,  262.  her- 
niae umbilicalis  et  abdominalis  ex 
exofo  abdomine  natae. 

Quis  maiorem  allegatarum  obfer- 
vationum  nnmerum  defiderat,  adeat 
inter  alios  b,  Hallerum  in  Ele - 


ruerit.  Phyftol.  Tom.  V1JJ.  p-  ai 6 
Clar,  Oehme  Diff.  de  morbis  re- 
cens natorum  &c.  Lipiiae  1773. 

11.  p,  30  b.  F r i k d.  et  Clarifl'» 
Buchholtz  fcripta  cit. 


exomphali  fpeciem  pertinere , ex  icone , quam  olim  CeL 
YY  ris.dek.-gius  publici  juris  fecit  iam  patet  c). 

g.  XIV. 

Quartam  obfervationem  comparata  fuppeditavit 
anatome  : liftit  nempe  defcriptionem  herniae  umbilicalis 
congenitae  inlignis  magnitudinis  ex  agno,  die  4 Mart.  1766. 
in  theatro  anatomico  Goettingenfi , ab  111.  Praeceptore  fa- 
Cam.  Agnus  partu  facili  in  lucem  editus,  per  integram 
horam  vixit,  praeter  magnam  herniam  umbilicalem, 
quam  fecum  in  lucem  adduxit,  nihil  praeternaturale  erat 
obfervatu.  Longitudo  aperturae  (acci  hernioli  7^  poli, 
eademque  latitudo.  Longitudo  totius  facci  hernioli  inte- 
grum pedem  menfurae  rhenol.  fuperabat.  Varia  fruftu- 
la  velamentorum  adhaerebant  facco.  Funis  umbilicalis 
inferiora  loca  facci  hernioli  occupabat , verius  pubem  di- 
re^us.  Cutis  abdominalis  diftinCo  margine  terminaba- 
tur, ubi  cutis  delinebat , et  umbilicus  incipiebat , notabi- 
li eraflitie  inftruebatur,  callofo  quodammodo  margine  in- 
ferebatur in  dilatati  funiculi  fubftantiam.  Inaperto  facco 
herni ofo  fequentia  vifcera  comprehendebantur  : 1)  maxi- 
ma pars  totius  canalis  alimentaris  lequenti  ordine  : in  ipfa 

aper- 

> * • . s . ,T  »'\r  ^ v*' 

c) Defcriptio  anatomica  embryo - defed . et  cauf.  inorb.  Ep.  48.  Art» 
ttis  obfervationibus  illuflrata-  Goett.  5.?*  p,tn.  Tora.  4.  43 S • Nitidas  ico- 
1764-  Tab,  fig.  1.  2.  In  foetu  raon-  nes  habent  b.  Albinus  Ann.  ac. 
fbrofo  abortivo  notatura  abdominis  L.  I.  T.  f,  3.  et  llhiftris  Hun- 
hiatum  defcripfit  b,  Mougagni  xerus  An  at,  uteri,  Tab , 33.  f.  3, 

apertura  herniae  pylorus,  totus  ventriculus  longior,  cum 
adhaerente  omento  , ventriculus  di<5tin&e  terminatur  in 
pylorum,  multiplex  ille  ventriculus  ruminantium  non  to- 
tus in  herniofo  facco  continebatur,  fed  unice  longior  pars. 
Reliqui  tres  ventriculi , omafus  liber  et  p (alter  in  fuo  loco 
adhuc  cum  liene  adhaerente  continebantur.  Sequebatur 
nunc  duodenum  , easdem  flexuras  atque  tranfitum  uti  in 
homine  fervans  , fic  porro  reliqua  pars  canalis  alimenta- 
ris  , tum  tenuis,  tum  eradi.  Intedina  craffa  ex  remotis- 
fima  parte  (acci  hernioli  , ad  aperturam  herniae  denuo 
adfcendebant , ut  probabiliter  finis  coli  atque  initium  re6H 
in  apertura  herniae  fuerint  : ea  parte  canalis  alimentaris, 
igitur  cardia  atque  finis  coli  in  apertura  continebantur : 
fruftulum  quoddam  inteftini  ilei  firmiter  nonfolum  inteftino 
colo  agglutinatum  , fed  revera  per  telam  cellulofam  ac- 
cretum. Totum  omentum  gadrocolicum  pinguidimum, 
eradis  portiunculis  adipis  repletum,  ut  adeo  ipfae  arteriae 
magnae  gaftroepiploicae  ventriculi  in  adipe  recondantur. 
Omentum  minus  totum  lobulum  hepatis  minorem  inve- 
ftit : non  adeo  magnam  copiam  pinguedinis  uti  maius  con- 
tinet. Totum  hepar,  ut  unice  igamento  fufpenforio  dia- 
phragmati adhaerefeat , quoad  reliquam  molem  in  facco 
comprehendebatur:  praeter  morem  parvum,  nec,  uti  in 
ovibus  folet,  in  numerofos  lobulos  minores  incifuris  divi- 
fum.  Illud  vas , quod  venae  umbilicalis  munera  habere 
deberet , non  in  umbilicalem  funem  continuabatur  , tres 
enim  circiter  pollices  verfus  funem  progredum,  et  amplitu- 
dine et  craditie  augetur , ut  quad  propter  craditiem  parie- 
tum 

tum  aneurysmati  fimile  effet , ad  velamenta  decedens  fu- 
bito  defluebat,  et  anguftiflimum  canalem,  cuius  lumen  vix' 
diflingui  poterat, ad  foliam  umbilicalem  mittit,  et  in  hepa- 
te perfefte  fele  habet  uti  vena  umbilicalis,  ut  nullum  du- 
bium fuperfit , revera  umbilicalem  venam  fuilFe.  De  di- 
vifione  illius  in  duos  ramos  in  brutis  conlueta  , ubi  ad  fu- 
nem pervenit  nihil  experiri  potui. 

$.  xv. 

Saccum  herniofum  examinans , deprehendi , il- 
lum unice  formatum  elfe  ex  dilatato  fune  umbilicali, 
et  fequentem  ollendebat  ftru&uram.  Nullus  fepara- 
tus  adfuit  funis  umbilicalis  , id  enim  quod  umbilicalis 
vala  continet  et  inveftit,  in  flatu  naturali  ex  gelatina 
quadam  mucofa  et  involucris  conflans  , in  hoc  fune 
erat  parenchyma  fangui  nolentumj  craffum  latum,  led 
in  verum  funem  non  contortum,  inferiora  tenebat,  et 
ver  fu  s pubem  dirigebatur.  Ex  utroque  huius  parenchy- 
matis margine  velamenta  egrediebantur , et  in  ambitum 
facci  herniofi  circumferebantur , latam  expanfionem  facci 
efficiebant , et  in  callolhm  oram  aperturae  umbilici  infe- 
rebantur, ibique  eodem  modo  finiebantur  fine  refefto, 
prouti  funis  umbilicalis  in  homine  cuti  abdominis  inferi  fo- 
let.  Saccus  ille  herniofus , quem  nunc  faecum  velamen- 
torum appello  , ex  variis  luis  tunicis  conflat , atque  in  il- 
las refolvi  poterat , chorion  et  amnion , vafjs  diflincle 
confpicuis  refertas,  de  villofa  et  filamentofa  nihil  difiin- 

guere 


guere  potui , nec  de  allantoide  quidquam  comparuit.  In 
extremo  fine  faccus  erat  foramine  laceratus  , per  quam 
aperturam  inteftina  procidebant 

lUidui  iv  ili  iOH  L:.r  • i * 

g.  XVI. 

Refpedftu  vaforum  umbilicalium  fequentia  annotavi- 
mus. Duae  adfuerunt  art.  umbilicales  ex  confueto  origi- 
nis loco  provenientes  , fed  non  eadem  ratione  progredie- 
bantur. Afcendebat  utraque  ad  latus  fuum  veficae  uri- 
nariae , quaelibet  fimili  craffitie  inftru&a,  ubi  vero  ad  ori- 
ginem urachl  pervenerunt , ibi  finiftra  arteria  fubito  deli- 
nebat , quafi  refecta  effet , et  in  fine  obtulum  tuberculum 
offendebat : dextra  autem  in  fune  progrediebatur.  Haec 
finiftra  refpechi  luminis  inligniter  mutata  eft , abiit  nempe 
in  ligamentum , quod  quidem  in  medio  aliquam  adhuc 
oftendit  aperturam  , quae  vero  vix  tenuem  ftilum  admit- 
tebat. Verius  refeCtum  finem  adigi  ftilus  nequit,  ibi  itaque 
iam  tota  arteria  in  ligamentum  mutata  fuit.  Urachus  ex 
vefica  confueto  more  oritur,  et  fine  omni  aberratione  in- 
ter vafa  fanguifera  umbilicalia  defcendit.  Ampla  fatis  vena 
umbilicalis  variis  faCtis  contorlionibus  , et  divilionibus, 
ut  tamen  mox[rurfus  in  unum  truncum  colligerentur  rami, 
infulasque  hoc  modo  repraefentarent , usque  ad  refecftum 
marginem  excurrit.  Tres  hi  canales  , una  art.  una  vena, 
et  urachus  parca  copia  gelatina  involvebantur, totus  nempe 
funis  erat  marcidus  , ultra  faecum  herniofum  3.  poli,  pro- 
ductus , in  releCto  vel  abrupto  altero  extremo  reliduae 

quaedam  velamfentorum  partes  adhuc  notari  poterant.  In 
toto  ventriculo,  et  in  variis  eius  cameris  tenaciffnnus  can- 
didus continetur  mucus,  totus  quantus  albumini  ovi  hmi- 
lis,  firmiter  parietibus  adhaerebat,  ut  non  nili  vi  adhibita 
exprimi  potuerit. 

5.  XVII. 

. 

Pauca  nunc  tantum  coronidis  loco  de  nexus  ra- 
tione , qua  funis  umbilicalis  abdomini  jungitur  , affere- 
mus , cum  legam,  in  diverfas  jam  abiiffe  lentendas  lllu- 
ftres  et  eruditos  viros qui,  ut  Mery  d),  Gunz  e), 
ROEDERER  f),  HALLERg),  BuCHHOLZ  , LOBSTEI- 
nii  difcipulus  10,  aliique  de  hac  re  iam  lcriptis  quaedam 
protulerunt.  Eft  vero  umbilicus  illa  cutis  abdominalis 
apertura,  fi  ve  hiatus,  per  quem  in  homine  et  animalibus, 
quamdiu  utero  materno  inclula  funt , duae  arteriae  ex 
iliaCa  interna  f.  hypogaftrica,  abdomen  egrediuntur,  una 
vero  vena  , quae  ex  coniun&is  in  unum  truncum  venis 
placentae  oritur,  abdomen  ingreditur,  poft  nativitatem 
autem  fola  cicatrice  in  media  abdominis  cute  relifta  clau- 
ditur, et  foveam  quandam  , plus  minusve  profundam, 
acetabuli  inftar  relinquit.  Differunt  fane  infigniter  ftatus 
umbilici  poft  delaplum  funis,  ab  illo,  cum  funis  adhuc  cum 

eodem 

d)  Wm.  de  l'acad.  r,  d . fc.  de  f ) Progr.  de  Foetu  in  opufe.  med * 

Paris  /7 16.  p.  180.  T,  /.  p.  103. 

e)  in  obfervaU  Anat.  Chirurgicis . g)  Elem.  Phyf.  c.h.  T,  8-  p.216. 

de  Herniis  Cap,  15.  h)  Diff i cit.  §.  2.  3, 


eodem  connexus  ed.  Prolongatur  enim  quafi  abdomen 
verius  funem,  et  in  conum  longiorem  brevio  remque  edu- 
citur, nec  fola  cutis  illam  patitur  elongationem,  led  fimul 
firma  aponeurofis  exterioris  abdominis  mufculi  infundibuli 
indar  prominet.  Multis  autem  argumentis  oftendi  poted, 
duo  plane  a fe  invicem  diverfa  corpora  in  illo  abdominis 
hiatu,  quem  umbilici  nomine  infignire  folemus , concur- 
rere, et  ad  fe  invicem  accedere  , vel  libi  applicari,  ut 
neutra  in  alteram  continuetur  , cutis  nempe  , atque  funi- 
culus umbilicalis. 

rrrtJHiii  ' ::;  ■?()  t • / .•  : - . . e 

im®-)  Colore  notabiliter  diverfos  quilibet  margines  videre 
poted,  ubi  cutis  definit  et  funis  incipit  et  v.  v.  Re- 
centes enim  non  folum  hae  partes,  fed  ficcae  diver- 
ficolores  natura  elfe  declarant , cineritius  enim  ge- 
latinae  in  fune  afpe&us  usque  ad  proximam  cutis  vi- 
cinitatem, limites  unius  atque  alterius  ponit  corpo- 
ris , alba  vero  cutis  ex  altera  parte  ipfius  margines 
fatis  declarat,  poft  exficcationern  funis  in  nigrican- 
tem maffam  mutatur  , cutis  color  fere  idem  manet, 
nec  faltem  in  tantum  mutatur. 

5d°.)  QUodfi  macerationi  committitur  frudum  abdomi- 
nalis cutis,  cui  funiculus  recens  implantatus  ed , fo- 
luta  et  detra&a  epidemis  fua  fponte  usque  ad  proxi- 
mam funiculi  circumferentiam  fecedit , minime  fu- 
pra  funem,  ne  in  tantum  quidem,  extendi  poted:  ex 
altera  parte  , fi  amnios  caute  ab  umbilico  folutum 

ver  fu  s marginem  umbilici  detrahitur  , nulla  ratione 
in  cutem  umbilicalem  continuari  potefl. 

3tio0  Cautiffima  cultelli  opera  facile  funis  ad  cutem  ad- 
liaefio  fofvitur , dum  fhi^Hffimae  et  brcviflimae  telae 
cellularis  fibrae  deftruuntur  , documento , nonnifi 
gelatinam  funiculi  cuti  agglutinatam  effe  , et  fortiffi- 
mum  cohaefionis  vinculum  vafa  umbilicalia  efficere. 

4to.)  Saepius  inie6lionibus  anatomicis  optime  replevimus 
cutem  umbilicalis  regionis,  vafa  tunc  elegantifTimum 
circulum  circa  locum  adhaerentis  funiculi  referunt, 
ne  unicum  quidem  valculum  in  ipliim  funem  pene- 
trat. 

> 

5*0,)  Nimis  cognitum  eft  phaenomenon  , funem  usque  ad 
proximam  cutis  abdominalis  vicinitatem  ligari,  per- 
* icindique  poffe,  absque  ullo  doloris  fenfu , quem  in- 
fans perciperet , fummos  e contrario  cruciatus  oriri, 
ii  cutis,  tantillum  modo  cum  filo  tum  cultro  tangitur. 

THESES. 

I. 


Nalla  pars  corporis  animalis*  cellubfam  continens , va~ 
fis  lymphaticis  dellituitur. 

IL 

Vafa  lymphatica  praeter  lympham,  quoslibet  alios  humo- 
res, quin  ipfum  fanguinem , et  pus  , virusque  cancro- 
fum,  venereum,  forbere  poffunt. 

III. 

► * 

Temperamentorum  humanorum  primaria  diverfitas  in 
iplis  corporis  noftri  elementis  quaerenda  eft. 

IV, 

Virium  animalium  praecipuae  et  notiHimae  funt,  Elater  > 
Senfilitas , et  Irritabilitas. 

Naturae  nimium  repugnat  afierere  , quasdam  partes  fen- 
tiendi  facultate  plane  carere,  folo  lenlilitatis  gradu  dif- 
ferunt, 

, i; 

Irritabilitatis  veltigia  in  vegetabilibus  vifa , nulla  ratione 
cum  animalium  mufculorum  conveniunt  lele  contra- 
hendi ratione. 

vir. 

Glandularum  doctrina  fumma  adhuc  premitur  caligine. 

VIII. 


VIII. 

Plaeraeque  noftrarum  idearum  funt  acquifitae,  pauciftimae 
tantum  innatae. 

IX. 

Sine  folida  phyfiologiae  et  praecipue  encephali  cognitione, 
judicium  de  animae  fututionibus , illarumque  diverfo 
agendi  modo  ferri  nequit, 

X, 

Absque  philofophiae  cum  medicina  connubio  , nemo  pru- 
dens medicus  fieri  poteft. 

XI. 

Ut  in  omni  vita  medicamentorum  abufus  plus  nocet  quam 
prodeft , fic  in  infantili  aetate  fagax  medicus  quam  ma- 
xime illum  vitare  debet. 

XII. 

In  homicidii  crimine  corporis  deliti  certitudo , negleta 
medici  disquifitione  ut  Leyserus  et  Bodinus  judi- 
carunt , obtineri  nequit. 

XIII. 

Ridiculum  eft  de  inchoante  , feptimo  graviditatis  menfe 
foetus  vita,  judicium. 

XIV. 

Docimafia  pulmonum  rite  inftituta,  primarium  fignum  vi- 
tae poft  nativitatem  peratae  cenfendum  eft. 

XV. 

Anatomia,  eademque  fubtiliore  nec  medicus,  nec  chirur- 
gus fine  opprobrio  carere  poteft. 

^ 


' . ; • • 

; ■ 


* '* 


' ' . ' ' ■ ‘ ‘ 

• • v,  ' ' ; 

* - - 


. 


gu-  ! • ■ 

•«» 

. 

....  ■ 


r . 

• • • 


V,  . 


